recursal/SuperWikiNEXT-32B huggingface dataset:
| *தமிழ் பீசி ரைம்ஸ்* |
| --- |
|  |
| **இதழாசிரியர்** | கே. ரசாங்கன் |
| **துறை** | தகவல் தொழில்நுட்பம் |
| **வெளியீட்டு சுழற்சி** | மாதாந்தம் |
| **மொழி** | தமிழ் |
| **முதல் இதழ்** | மார்ச் 2006 |
| **இறுதி இதழ்** | {{{இறுதி இதழ்}}} |
| **இதழ்கள் தொகை** | {{{இதழ்கள் தொகை}}} |
| **வெளியீட்டு நிறுவனம்** | விஜயா பத்திரிகை லிமிரட் |
| **நாடு** | இலங்கை |
| **வலைப்பக்கம்** |  |

**தமிழ் PCTimes** அல்லது *தமிழ் பீசிரைம்ஸ்*(தமிழ் பீசி டைம்ஸ்) கொழும்பில் இருந்து வெளிவரும் ஒரு தகவல் தொழில்நுட்பம் சஞ்சிகை. இது ஆரம்பகட்ட கணினி பயனர்களுக்கு ஏற்ற பல கட்டுரைகளை கொண்டிருக்கின்றது. சில கட்டுரைகள் எளிய தமிழிலும் சில கட்டுரைகள் இந்திய ஆங்கிலம் கலந்த தமிழ் இதழ் நடையிலும் எழுதப்பட்டுள்ளன. எனினும் இந்தியாவிலிருந்து வெளிவரும் தமிழ் கணினிக்க் கட்டுரைகளின் தரத்தினை அண்மித்ததான கட்டுரைகள் வெளிவருவது குறைவு என்றே கொள்ளலாம். ஆய்வு சார்ந்த கட்டுரைகள் இடம்பெறுவதில்லை. ஆரம்பநிலை வாசகர்களுக்கு பெரிதும் உதவும் அதேவேளை உயர்நிலை வாசகர்களை திருப்திசெய்யும் கட்டுரைகள் வெளிவருவது குறைவு. தொடர்ச்சியாக வெளிவரும் எம்.எஸ்.ஆபிஸ் போன்ற கட்டுரைகள் பொதுவாக அனைவருக்கும் தெரிந்த விடயங்களே மீள மீள எழுதப்படுவது குறைபாடாக தெரிகிறது. பக்கவடிவமைப்பு ஆங்கில கணினி பத்திரிகைகளுக்கு நிகராக உள்ளது. இலங்கையிலிருந்து பாராட்டத்தக்க முறையில் வெளிவந்த இந்தப் பத்திரிகை 2007 நவம்பருடன் துரதிஷ்டவசமாக இடைநிறுத்தப்பட்டுவிட்டது.

வெளி இணைப்புகள்
---------------

* தமிழ் பீசி ரைம்ஸ் இதழின் அட்டைப்படங்கள்
உருபனியலில், **உருபன்** என்பது பொருள் குறித்து நிற்கும் மிகச் சிறிய மொழியியல் அலகு ஆகும். ஒவ்வொரு சொல்லும் ஒன்று அல்லது ஒன்றுக்கு மேற்பட்ட உருபன்களால் ஆனது. ஒரு சொல்லின் பொருளை அறிய உருபன்களை பிரித்து அவற்றின் பொருள்களை அறிதல் உதவும்.

பேச்சு மொழியில் உருபன்கள், மொழியியல் அடிப்படையில் வேறுபடுத்தப்படக்கூடிய ஒலியின் மிகச் சிறிய அலகான ஒலியன்களால் ஆனவை. உருபன், சொல் ஆகியவற்றுக்கிடையே நெருங்கிய தொடர்பு இருந்தபோதும், இவ்விரு கருத்துருக்களும் ஒன்றிலிருந்து ஒன்று வேறுபட்டவை. பல ஒலியன்கள், தனிச் சொல்லாக நின்று பொருள்தரமாட்டா. உருபன் ஒன்று தனியாகவோ அல்லது ஒன்றுக்கு மேற்பட்ட உருபன்கள் சேர்ந்தோ சொல்லை உருவாக்குகின்றன. எடுத்துக்காட்டாக:

**வாழ்** ஒரு உருபன்
**கிறு** ஒரு உருபன்
**ஆன்** ஒரு உருபன்
இம்மூன்று உருபன்களும் சேர்ந்து **வாழ்கிறான்** (வாழ் + கிறு + ஆன்) என்னும் சொல்லை உருவாக்குகின்றன. இச்சொல்லை உருவாக்கிய உருபன்களில் *வாழ்* என்ற உருபன் தனியாக நின்றும் பொருள்தரும் சொல்லாகக்கூடியது. ஆனால், *கிறு* என்னும் உருபனோ அல்லது இச்சொல்லில் வரும் பொருளில் *ஆன்* என்னும் உருபனோ தனித்துப் பொருள் குறிக்கும் ஆயினும் தனிச் சொல்லாவதில்லை. *கிறு* என்பது தனிச் சொல்லாகாவிட்டாலும் அது நிகழ் காலப் பொருள் குறித்து நிற்பதனால் அது ஒரு *உருபன்* எனப்படுகிறது. இவ்வாறே *ஆன்* என்பது ஆண்பால் குறித்து நிற்பதால் அதுவும் *உருபன்* ஆகிறது. இவ்வாறு தனித்தே சொல்லாகக்கூடிய உருபன்கள் *கட்டற்ற* (free) உருபன்கள் எனவும், அவ்வாறில்லாது இன்னொரு உருபனுடன் சேரும்போதே சொல் ஆகக்கூடிய உருபன்கள் *கட்டுற்ற* (bound) உருபன்கள் எனவும் வழங்கப்படுகின்றன.
வட துருவத்தில் இருந்து காணும்போது நிலவின் கலைகள்
தென் துருவத்தில் இருந்து காணும் போது நிலவின் கலைகள்
**நிலவின் கலை** என்பது புவியில் இருந்து காணக்கூடிய நிலவின் முற்பக்கத்தில் கதிரவ ஒளி பதியும் போது ஏற்படும் வடிவம் ஆகும். ஒவ்வொரு நிலவு மாதத்திற்கு (சுமார் 29.53 நாட்கள்) ஒரு முறை நிலவின் கலைகள் மாறுகின்றன.

நிலவின் சுழற்சியானது புவியின் ஈர்ப்புவிசையால் பூட்டப்பட்டுள்ளது. இதனால் நிலவின் முற்பக்கம் மட்டுமே எப்போதும் புவியை நோக்கி இருக்கின்றது. இப்பக்கத்தின் மீது விழும் கதிரவ ஒளியின் அளவைப் பொறுத்து வானில் வெவ்வேறு வடிவங்களில் நிலவு காட்சியளிக்கும்.

நிலவின் கலைகள்
--------------

நிலவின் கலைகள் அனைத்தையும் மறைமதி, வளர்மதி, முழுமதி மற்றும் தேய்மதி என்று நான்கு வகைகளாகப் பிரிக்கலாம். பிறைமதி, அரைமதி மற்றும் குமிழ்மதி ஆகிய சொற்கள் நிலவின் வடிவங்களைக் குறிக்கப் பயன்படுகின்றன.


நிலவின் முதன்மையான எட்டுக் கலைகள்| கலை | வட துருவம் | தென் துருவம் | காணும் நிலை | உச்ச நிலை | சராசரி நிலவு எழும் நேரம் | சராசரி நிலவு வீழ்ச்சி நேரம் | வட துருவம் | தென் துருவம் | புகைப்படம்(வட துருவத்தில் இருந்து காணும் போது) |
| --- | --- | --- | --- | --- | --- | --- | --- | --- | --- |
|
| மறைமதி | 0% | புலப்படாது | நண்பகல் | 6 am | 6 pm |  |  | புலப்படாது  |
| வளரும் பிறைமதி | வலப்புறம், 1–49% ஒளிர்வட்டம் | இடப்புறம், 
1–49% ஒளிர்வட்டம் | காலை முதல் அந்தி சாயும் பின்பு வரை | 3 pm | 9 am | 9 pm |  |  |  |
| வளரும் அரைமதி | வலப்புறம், 50% ஒளிர்வட்டம் | இடப்புறம், 50% ஒளிர்வட்டம் | மதியம் மற்றும் மாலை | 6 pm | நண்பகல் | நள்ளிரவு |  |  |  |
| வளரும் குமிழ்மதி | வலப்புறம், 51–99% ஒளிர்வட்டம் | இடப்புறம், 51–99% ஒளிர்வட்டம் | பிற்பகல் மற்றும் இரவின் பெரும்பாலான நேரம் | 9 pm | 3 pm | 3 am |  |  |  |
| முழுமதி | முழுமையான ஒளிர்வட்டம் | கதிரவ மறைவு முதல் எழுச்சி வரை | நள்ளிரவு | 6 pm | 6 am |  |  |  |
| தேயும் குமிழ்மதி | இடப்புறம், 99–51% ஒளிர்வட்டம் | வலப்புறம், 99–51% ஒளிர்வட்டம் | இரவின் பெரும்பாலான நேரம் மற்றும் அதிகாலை | 3 am | 9 pm | 9 am |  |  |  |
| தேயும் அரைமதி | இடப்புறம், 50% ஒளிர்வட்டம் | வலப்புறம், 50% ஒளிர்வட்டம் | பின்னிரவு மற்றும் காலை | 6 am | நள்ளிரவு | நண்பகல் |  |  |  |
| தேயும் பிறைமதி | இடப்புறம், 49–1% ஒளிர்வு | வலப்புறம், 49–1% ஒளிர்வு | பொழுது விடியும் முன்பு இருந்து பிற்பகல் வரை | 9 am | 3 am | 3 pm |  |  |  |

வளர்தலும் தேய்தலும்
-------------------

நிலவும் கதிரவனும் புவியின் ஒரே பக்கத்தில் இணைந்திருக்கும் போது புவியை நோக்கி இருக்கும் நிலவின் பிற்பக்கம் கதிரவ ஒளியின்றி இருளாக இருக்கும். இதுவே மறைமதி என்று அழைக்கப்படுகிறது. பிறகு அந்த ஒளி மெல்ல மெல்ல அதிகரிப்பதால் நிலவு வளர்வது போல் தோன்றும். இதுவே வளர்மதி என்று அழைக்கப்படுகிறது. பிறகு அந்த ஒளி முழுமையாக பதியும் போது நிலவு வட்ட வடிவாகத் தெரியும். இதுவே முழுமதி என்று அழைக்கப்படுகிறது. பிறகு அந்த ஒளி மெல்ல மெல்ல குறைவதால் நிலவு தேய்வது போல் தோன்றும். இதுவே தேய்மதி என்று அழைக்கப்படுகிறது. பிறகு ஒளி முற்றிலும் குறைந்து மீண்டும் புதுநிலவு வரும்.

மேற்கோள்கள்
-----------

1. ↑  "நிலவின் கலைகள் (ஆங்கிலத்தில்)".
ஜனாதிபதி, ஸ்ரீமதி. 22 அக்டோபர் 2010 அன்று புதுதில்லியில் நடைபெற்ற 57வது தேசிய திரைப்பட விருது வழங்கும் விழாவில், சிறந்த பெண் பின்னணிப் பாடகிக்கான (திரைப்படம்: ஹவுஸ்ஃபுல்) திருமதி. நிலாஞ்சனா சர்க்காருக்கு ரஜத் கமல் விருதை பிரதீபா தேவிசிங் பாட்டீல் வழங்கினார். மத்திய தகவல் மற்றும் ஒலிபரப்புத் துறை அமைச்சர் ஸ்ரீமதி. அம்பிகா சோனி மற்றும் தகவல் மற்றும் ஒளிபரப்புத் துறை இணையமைச்சர் ஸ்ரீ சவுத்ரி மோகன் ஜதுவா ஆகியோரும் காணப்படுகின்றனர்.
**நிலாஞ்சனா சர்க்கார் அல்லது நீலஞ்சோனா சப்யசாச்சி தாக்கூர்** இந்தியாவின் மேற்கு வங்காளத்தைச் சேர்ந்த பிரபல பின்னணி பாடகராவார், 2009 ம் ஆண்டில் வெளியான பெங்காலித் திரைப்படமான ஹவுஸ்ஃபுல் பாடலுக்காக 57வது தேசிய திரைப்பட விருதுகள் (2009) நிகழ்ச்சியில் சிறந்த பெண் பின்னணிப் பாடகி விருதை பெற்றுள்ளார். முன்னதாக இவர் பல்வேறு விளம்பரப் பாடல்களையும் பாடியுள்ளார்.  இவர் தேசிய விருதை வென்ற *பிஷ்* என்ற பாடலை இவர் முக்கிய பங்கு வகித்த *காயா* இசைக்குழு இயற்றியுள்ளது.  திரைப்பட பிண்ணனி பாடகியாக மாறுவதற்கு முன்னரே இவர் 92.7 பிக் எஃப்எம் வானொலியில் தொகுப்பாளராக **ஆர்ஜே நீல்** என்றும் புகழ் பெற்றிருந்தார். அவரது வானொலி நிகழ்ச்சியான *ரேட்டர் ஓடிதி* ஒரு தசாப்தமாக ஒலிபரப்பப்பட்டுள்ளது.

2 டிசம்பர் 2018 அன்று நிலாஞ்சனா, சப்யசாசி சக்ரவர்த்தி தாக்கூரை மணந்தார்.

மேற்கோள்கள்
-----------

1. ↑  Sen, Zinia (17 October 2010). "Music is Nilanjana's first love".. பார்த்த நாள்: 1 October 2014.
2. ↑  Sen, Zinia (16 September 2010). "Band Kaya is thrilled about Nilanjana Sarkar winning the National Award for Best Female Playback Singer.". ?. பார்த்த நாள்: 1 October 2014.
**பரவாக்கோட்டை** (*Paravakkottai*) இது இந்திய மாநிலம் தமிழ்நாடு, திருவாரூர் மாவட்டம், மன்னார்குடி வட்டம் மன்னார்குடி ஊராட்சி ஒன்றியத்தில் உள்ள ஊர் ஆகும்..

பரவாக்கோட்டைக்கு மேற்கே மதுக்கூர், வடக்கே மன்னார்குடி ஆகிய ஊர்கள் அமைந்துள்ளன.
இங்கு பாரத ஸ்டேட் வங்கி மற்றும் அரசு மேல்நிலைப் பள்ளி உள்ளது.

போக்குவரத்து
------------

மன்னார்குடி-பட்டுக்கோட்டை இடையே அமைந்துள்ளது இந்த ஊர் மேலும் மன்னார்குடியில் இருந்து பட்டுக்கோட்டையை மதுக்கூர் வழியாக இணைக்கிறது.வடசேரி வழியை காட்டிலும் மக்கள் அதிகமாக இந்த வழித்தடத்தை பயன் படுத்துவதால் அதிக பேருந்து வசதி உள்ளது

இளைஞர் எழுச்சி பேரவை
--------------------

மண்ணின் மைந்தர்கள் பல்வேறு நாடுகளில் வாழ்ந்து வந்தாலும் அரசு செய்வதை விட அதிகப்படியான நற்செயல்களை இவர்கள் சொந்த நிதியில் செய்வதே அதிகம். 2018 ஆம் ஆண்டு டெல்டா மாவட்டங்களை தாக்கிய கஜா புயலில் வீடு இழந்த மக்களுக்கு தார்பாய்,உணவு,டார்ச் லைட்,சானிட்டரி நாப்கின், மெழுகுவர்த்தி போன்ற அனைத்தும் வெளிநாடுவாழ் இளைஞர்களால் அனுப்பி வைக்க பட்டு இளைஞர் எழுச்சி பேரவை நண்பர்கள் மூலம் அனைவருக்கும் விநியோகம் செய்யப்பட்டது. மேலும் இளைஞர் எழுச்சி பேரவை மூலம் குளம் தூர் வாரும் பணி,இலவச பேருந்து நிலையம்,அரசு அலுவலகங்கள் மற்றும் பள்ளிகளை சுத்தம் செய்தல் போன்ற அனைத்து வகை தொண்டுகளும் இலவசமாக செய்து வருகிறார்கள்.இன்றும் பரவக்கோட்டையில் ஊர் கமிட்டி எந்த முடிவு மற்றும் கட்சி கூட்டங்கள் என எந்த முடிவு எடுக்க பட்டாலும் இளைஞர் எழுச்சி பேரவை முடிவும் கட்டாயம் கேட்கப்படும்.

தொழில்
------

இன்றைய தலைமுறை பெரும்பாலும் நாகரீக வளர்ச்சியில் முன்னேறி வெளிநாடுகளில் வாழ்ந்து வந்தாலும் சொந்த ஊரில் விவசாயம் செய்வதை கைவிடுவதில்லை திருவாரூர் மாவட்டத்தில் அதிக மகசூல் செய்யும் கிராமம் இதுதான். இங்கு உள்ள அரசினர் மேல்நிலைப் பள்ளியில் படித்த இளைஞர்கள் இன்று சிங்கப்பூர், லண்டன்,கனடா என பல்வேறு நாடுகளில் வாழ்ந்து வருகிறார்கள்

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2013-11-22 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2022-01-03 அன்று பார்க்கப்பட்டது.
**அனிதா பரத்வாஜ்** (*Anita Bhardwaj*) என்பவர் இந்திய மலைபோன்ற உயர் நிலப்பகுதி மீட்பு மருத்துவர் ஆவார். இவர் சிக்ஸ் சிக்மா ஹை ஆல்டிட்யூட் மருத்துவ மீட்பு சேவையின் கூட்டு மருத்துவ இயக்குநராக உள்ளார். மேலும் இவர் இந்தியாவில் பெண்களுக்கான மிக உயர்ந்த விருதான நாரி சக்தி விருதினை பெற்றுள்ளார்.

வாழ்க்கை
--------

அனிதா இந்தியாவின் சிக்ஸ் சிக்மா சுகாதார மருத்துவ மீட்பு சேவையமைப்பின் மருத்துவ இயக்குநராக உள்ளார். இந்த சேவையானது (மார்ச் 2018 நிலவரப்படி) உயரமான இடங்களில் 50,000 பேருக்கு மேல் உதவியது. சுமார் 24,000 அடி உயரத்தில் வாழும் 5,000க்கும் மேற்பட்ட பெண்கள் மற்றும் குழந்தைகளின் உயிரைக் காப்பாற்றியது.

2014ஆம் ஆண்டில், யாத்திரிகர்களுக்கு இலவச மருத்துவ சேவை வழங்குவதற்காக இவர் மேற்கொண்ட பயணங்கள் உட்பட இவரது பணிக்காக *கல்பனா சாவ்லா ஷௌர்யா விருது* வழங்கப்பட்டது. இந்த விருதுடன் 50,000 ரூபாய் பரிசாகப் பெற்றார்.

 மேனகா சஞ்சய் காந்தி 2017 (2018 இல்) நாரி சக்தி விருது வழங்கும் விழாவில் பேசுகிறார்
அனிதா மலைப்பகுதிகளுக்குச் சென்று மீட்புப் பணிகளுக்கு உதவுவதற்காகப் பெயர் பெற்றவர். 2013 வட இந்திய வெள்ளம், நேபாள பூகம்பம் மற்றும் அமர்நாத் யாத்திரை தாக்குதல் போன்ற நிகழ்வுகளில் இவர் பலருடன் இணைந்து பணியாற்றியுள்ளார்.

அனிதாவிற்கு நாரி சக்தி விருது குடியரசுத் தலைவர் இல்லத்தில் தர்பார் அரங்கில் இந்தியக் குடியரசுத் தலைவர் ராம் நாத் கோவிந்தால் அனைத்துலக பெண்கள் நாளன்று வழங்கப்பட்டது. இந்த விருது பெண்களுக்கான இந்தியாவின் உயரிய குடிமகள் விருதாகும்.

சூலை 2019-ல் உத்தராகண்டம் முதல்வர் திரிவேந்திர சிங் ராவத் ருத்ரபிரயாக்கில் மலை கல்வி நிறுவனத்திற்கு நிதியளிக்க ஒப்புக்கொண்டார். இந்த நிதியானது 1,200 வேலைகளை உருவாக்கும். இது சிக்ஸ் சிக்மா மலைப்பகுதி மருத்துவ மீட்பு சேவையமைப்பினால் இயக்கப்படும். புதிய மையம் கல்வி மற்றும் பயிற்சி மற்றும் மருத்துவ சேவைகளை வழங்கும். மருத்துவர் பிரதீப் பரத்வாஜ், தலைமை நிர்வாக அதிகாரி மற்றும் மருத்துவ இயக்குநர், மருத்துவர் அரவிந்த் குமார், மருத்துவர் பர்வேஸ் அகமது, பீம் பகதூர், தேப்ஜித் நாயக் மற்றும் பரத்வாஜ் உள்ளிட்ட சேவைகளில் முன்னணி ஊழியர்களுக்கு விருதுகள் வழங்கப்பட்டுள்ளன.

தனிப்பட்ட வாழ்க்கை
------------------

அனிதா மருத்துவர் பிரதீப் பரத்வாஜை மணந்தார்.

மேற்கோள்கள்
-----------

1. ↑  India #StayHome #StaySafe, P. I. B. (2018-03-07). "Meet Dr. Anita Bhardwaj, #NariShakti Puraskar 2017 awardee. She is a medical practitioner who has dedicated her career to ensuring health services in the most difficult situationspic.twitter.com/OkkEkP466M". *@PIB\_India* (ஆங்கிலம்). 2020-05-15 அன்று பார்க்கப்பட்டது.
2. 1 2 3  "Nari Shakti of 30 women to be honoured at Rashtrapati Bhavan". *The New Indian Express*. 2020-05-15 அன்று பார்க்கப்பட்டது.
3. 1 2  . 2020-05-15 அன்று பார்க்கப்பட்டது – PressReader வழியாக. Missing or empty `|title=` (உதவி)
4. ↑  "दूसरी बार झज्जर की 'बहू' को मिलेगा 'नारी शक्ति सम्मान', पहाड़ों में लोगों को दे रहीं 'संजीवनी'". *Amar Ujala*. 2020-05-15 அன்று பார்க்கப்பட்டது.
[*தொடர்பிழந்த இணைப்பு*]
5. ↑  ANI (2019-07-06). "U'khand CM accepts proposal to establish Six Sigma Institute of Mountain Medicines & High Altitude Rescue". *Business Standard India*. .
**தமிழ்ப் படம்** 2010 ஆம் ஆண்டில் வெளியான பகடித் திரைப்படம். தயாநிதி அழகிரியின் "கிளவுட் நைன் மூவீஸ்" நிறுவனம் தயாரித்து வெளியிட்டிருக்கும் இத்திரைப்படத்தை சி. எஸ். அமுதன் இயக்கியிருந்தார். சிவா கதாநாயகனாகவும், திஷா பாண்டே கதாநாயகியாகவும் நடித்துள்ளனர். நகைச்சுவைப் படமான இதில் வெண்ணிற ஆடை மூர்த்தி, மனோபாலா, எம். எஸ். பாஸ்கர், சண்முகசுந்தரம், பரவை முனியம்மா ஆகியோரும் நடித்தனர். கண்ணன் இப்படத்துக்கு இசையமைத்துள்ளார்.

கதைச்சுருக்கம்
--------------

கிராமத்தில் ஆண் குழந்தை யார் வீட்டில் பிறந்தாலும் அதைக் கள்ளிப்பால் தந்து கொன்று விடவேண்டும் என்பது பஞ்சாயத்துத் தீர்ப்பு. அதை மீறுபவர்கள் ஊரை விட்டுத் தள்ளி வைக்கப்படுவார்கள். அவர்களோடு தொடர்பு வைத்தால், அந்த நடிகரின் படத்தை நூறு முறை பார்ப்பது தான் தண்டனையாம். இப்படித் துவங்குகிறது படம். ‘கருத்தம்மா’ பெரியார்தாசன் (இதில் அவர் பெயர் மொக்கை) தனக்குப் பிறக்கும் ஆண் குழந்தையைக் கொன்றுவிட பரவை முனியம்மாவுக்குக் கட்டளையிட, பிறந்த குழந்தையின் வேண்டுகோள்படி குழந்தையைத் தூக்கிக்கொண்டு சென்னைக்கு ஓடிவிடுகிறார். குழந்தை சிறுவனாக இருக்கும்போது சந்தையில் நடக்கும் அநியாயத்தைத் தட்டிக் கேட்க விரும்புகிறான். பாட்டி முனியாம்மாவோ அவனுக்கு பத்து வயதுதான் ஆகிறது என்று சொல்ல, சிறுவன் நான் எப்படிப் பெரியவனா ஆகிறது? என்று கேட்கிறான். பாட்டி சொல்கிறாள், "நீ போய் அந்த சைக்கிள் பெடலைச் சுற்று!"

வெளியிணைப்புகள்
---------------

* தமிழ்ப் படம் பரணிடப்பட்டது 2009-08-28 at the வந்தவழி இயந்திரம்
**வணிகக் கல்வி விளையாட்டுகள்** என்பது வணிகத்தைக் கற்பிப்பதற்கான கல்விக் கருவியாகப் பயன்படுத்தப்படும் உருவக விளையாட்டுகளைக் குறிக்கிறது. பொதுவான விளையாட்டுகள், பொது நிர்வாகம், நிதியியல், நிறுவன நடத்தை, மனித வளங்கள் போன்ற பல வணிகப் பயிற்சிகளுக்கு வணிகக் கல்வி விளையாட்டுகள் நடத்தப்படலாம். பெறும்பாலும் வணிக உருவகப்படுத்துதல் என்பது வணிகக் கல்வி விளையாட்டுகளாகவே பயன்படுத்தப்படுகிறது. ஒரு வணிக முறை விளையாட்டு என்பது ஒரு வணிகச் சூழலைக் கொண்ட விளையாட்டு ஆகும். இவ்வகையான விளையாட்டுகள் ஒன்று அல்லது இரண்டு முடிவுகளுக்கு வழிவகுக்கும்.
வணிகக் கல்வி விளையாட்டுகள் பல்கலைக்கழகங்களில் கற்பித்தல் முறையாகப் பயன்படுத்தப்படுகிறது. குறிப்பாக வணிகப் பள்ளிகளிலும், ஆனால் நிர்வாகக் கல்விக்காகவும் பயன்படுத்தப்படுகிறது. தொழில் ஒப்புருவாக்கம் என்பது ஒரு புதுமையான கற்றல் முறையாகக் கருதப்படுகிறது. பெறும்பாலும் இவை கணினி சார்ந்தவை.

வரலாறு
------

வணிகக் கல்வி விளையாட்டுகள் முதன் முதலில் இராணுவப் போர் விளையாட்டுகளில் இருந்து உருவானதாகும். 1950 ஆம் ஆண்டின் பிற்பகுதியிலிருந்து இவ்விளையாட்டுகள் உருவானது. வணிக உருவகப்படுத்துதல் விளையாட்டானது கணினி சார்ந்த விளையாட்டுகளைக் குறிக்கிறது. இவ்விளையாட்டுகள் கற்பித்தல் முகமைக்கான கற்றல் கருவியாகப் பயன்படுத்தப்பட்டன. இவை பல்கலைக்கழகங்களில் வழக்கமாக பயன்படுத்தப்படுகிறது. குறிப்பாக வணிகப்பள்ளிகளில் பயன்படுத்தப்படுகிறது. உதாரணமாக 1957 முதல் வாசிங்டன் பல்கலைக்கழகம் தனது வகுப்பறைச் சூழலில் வணிக உருவகப்படுத்துதல் விளையாட்டுகளைப் பயன்படுத்திவருகிறது.
1963-ல் சிகாகோ பல்கலைக்கழகத்தில் இன்டாப் எனும் கருவி உருவாக்கப்பட்டது. 1963 முதல் 1995 ஆம் ஆண்டு வரையுள்ள காலகட்டங்களில் உலகளவில் 160 நிறுவனங்களில் கற்பிப்பதற்காக நிறுவப்பட்டது. அதன்பின் இன்டோபியா முதன்முதலில் 1995 ஆம் ஆண்டு வெளியிடப்பட்டது. மேலும் இவை யு.எஸ் வணிக விளையாட்டுகள் முகாமைத்துவ பயிற்சி மற்றும் அபிவிருத்தி நிறுவனங்களுக்குள் பயன்படுத்தப்படுகிறது.

மேற்கோள்கள்
-----------

1. ↑  Greco, Marco; Baldissin, Nicola; Nonino, Fabio (2013). "An Exploratory Taxonomy of Business Games". *Simulation & Gaming* **44** (5): 645–682. doi:10.1177/1046878113501464.. பார்த்த நாள்: 4 May 2015.
**தமிழ் பெயரிடல்** என்னும் இக்கட்டுரை, தமிழர் மத்தியில் நடைமுறையில் உள்ள பெயரிடல் மரபு பற்றியது.

தமிழர் பெயரிடல் மரபு
--------------------

பொதுவாக தமிழர்களின் பெயரிடல் மரபு தந்தையின் பெயரை முன்னாலும் பின்பகுதியாக பிள்ளைக்கு இடப்பட்ட பெயரையும் கொண்டமைந்ததான முழுப் பெயரைக் கொண்டது. பெயரிடலின் முதலெழுத்து என்பது தந்தையின் பெயரை குறிக்கும் முன்னெழுத்து ஆகும். வேறு பல சமூகத்தவர்களைப் போல் குடும்பப் பெயரோ, நடுப்பெயர், முதற் பெயர் போன்ற கூறுகளைக் கொண்ட பெயரிடல் முறைமையோ தமிழர்கள் மத்தியில் இருக்கவில்லை. ஐரோப்பிய இனத்தவரின் குடியேற்றவாத ஆட்சிக்காலத்தில் ஏற்பட்ட சில சூழ்நிலைகள் காரணமாக, முக்கியமாகச் சட்டம் சார்ந்த தேவைகளுக்காக ஐரோப்பியர் முறைமையைப் போன்ற, ஒரு முதற் பெயர், இறுதிப் பெயர் ஆகியவற்றைத் தழுவிய முறைகள் தமிழர் மத்தியில் புழக்கத்துக்கு வந்ததாகக் கூறுகிறார்கள். பொதுவாகத் தந்தையுடைய பெயரையும் சேர்த்துக்கொண்டு இரண்டு கூறுகளைக்கொண்ட பெயர் புழக்கத்துக்கு வந்தது. (எ.கா: *முத்துவேலு கருணாநிதி*). தமிழ் நாட்டில் ஊர்ப் பெயர்களைச் சேர்த்துக் கொள்ளும் வழக்கமும் உண்டு. (எ.கா: *சி. என். அண்ணாதுரை* - *காஞ்சிபுரம் (Conjeevaram) நடராஜன் (Natarajan) அண்ணாதுரை*). *அண்ணாமலைச் செட்டியார்*, *முத்துராமலிங்கத் தேவர்* எனச் சாதிப் பெயர்களைச் சேர்த்துக்கொள்ளும் வழக்கமும் இருந்தது. இலங்கை ,மட்டக்களப்பு பிரதேசங்களில் சாதி வழி குறியீடாக அமையும் 'போடியார்' முதலான ( எ.கா: மாணிக்கப் போடியார்) பிற்கூறுகள் கொண்ட பெயர்கள் வழக்கத்திலுள்ளன.ஆயினும் இற்றை வரை மேற்கத்தேய பெயரிலுக்கு மாற்றாக அமையும் தமிழர் பெயரிடல் முறைமையை விளங்கிக் கொள்ளமுடியாமையால் கடவுச் சீட்டு விண்ணப்பம் முதலான தேவைகளில் தமிழர்கள் சிரமங்களை எதிர்கொள்வதும் இத்தகைய இரட்டைப் பெயரிடலிலுள்ள கடைசிக்கூறான குறித்த நபருக்குரிய பெயரையே குடும்பப் பெயராகக் கொள்வதும் நடந்து வருகிறது.

பெயர்களில் சந்த அசைவு
---------------------

தமிழர்களிடையே ஒரே குடும்பத்தில் காணப்படும் பெயர்களுக்கிடையே சந்த அசைவு காணப்படும் மரபு காணப்படுகிறது. (எ.கா: இராசேந்திரன், இராசேசுவரி.. சந்திரகுமார், சிவகுமார்....)

பெயர்களில் பொருளார்த்தம்
------------------------

பெயர்கள் அர்த்தம் பொதிந்ததாக இருக்கவேண்டும் என்ற மரபு காணப்பட்டு வந்த போதிலும் நாகரிகம் என்ற பெயரில் தமிழ் சாரா ஓசையிலுள்ள ஈர்ப்பினால் வேறுபல பெயர்களும் புழக்கத்திலுள்ளன.சோதிட நம்பிக்கைகளும் இதற்கு காரணமாகின. இந்து சோதிட முறைமையில் குறித்த இராசிக்கான பெயரிடல் முன்னெழுத்து சில வேளைகளில் மொழிக்கு முதலில் அமையாத எழுத்துக்களையும் கொண்டிருப்பதும் எண்சோதிட சீர்படுத்தலிலும் பொருளுள்ள பெயர்களை வைத்தல் சாத்தியமற்றுப் போகிறது.

பெயர் தலைப்பு
-------------

தமிழில் ஆங்கில வழக்குக்கு மாறாக திருமணமாகாத ஆண்கள் **செல்வன்** என்ற தலைப்பினாலும் திருமணமான நிலையில் **திரு** என்ற தலைப்பிட்டும் அழைக்கப்படுவர்.இதே போல் திருமணமாகாத பெண்கள் **செல்வி** என்ற தலைப்பினாலும் திருமணமான நிலையில் **திருமதி** என்ற தலைப்பிட்டும் அழைக்கப்படுவர்.

### சிறப்புப்பட்டங்களுக்கான பெயர்த் தலைப்புகள்

* பேராசிரியர்  :- Professor
* முனைவர் / கலாநிதி  :- Doctor
* புலவர்  :- Scholar
* பண்டிதர்  :- Pandit
* சங்கைக்குரிய:- Venerable
* கௌரவ:-Honerable
* வணக்கத்திற்குரிய:-Reverend

மேலும் வாசிக்க
--------------

* யாழ்ப்பாணத்து மக்கட்பெயர் மரபு
* தமிழ் ஆண் பெயர்கள்
* தமிழ்ப் பெண் பெயர்கள்
* தமிழ்ப் பெயர்
* மரியாதைத் தலைப்பு
நாக்கின் ஓரத்தில் உள்ள புற்றுநோய்
**வாய்ப் புற்று நோய்** (cancer mouth ) என்பது உதடு, நாக்கு, தொண்டை, வாயின் கீழ் தளம், மென்மையான மற்றும் கடின அண்ணம் கன்னத்தின் உள்பகுதி முதலிய உடலுறுப்புகளில் தோன்றும் புற்று நோய்களைக் குறிக்கும்.

இந்நோயினை ஆரம்ப நிலையிலேயே கண்டுகொள்ளவும் சிறப்பான மருத்துவம் நெய்துகொள்ளவும் உலகளாவிய ஆய்வுகள் நடந்து கொண்டுஇருக்கின்றன. அமெரிக்காவில் வருடம் தோறும் சுமார் 30,000 புதிய வாய் புற்று நோயாளிகள் உருவாகின்றனர்.உடலுறுப்புகள் அதற்கான உயிரணுக்களால் ஆனது. புற்றுநோய் உயிரணு நிலையில் தோன்றுகின்றன.

வாய்ப் புற்று தலையிலும் கழுத்துப் பகுதியிலும் ஏற்படும் புற்று நோயின் ஒரு பகுதியாகவே கருதப்படுகிறது. வாய்ப்புற்று பொதுவாக தட்டை உயிரணுக்களால் ஆனது. ஊநீர் மூலமாக உடலின் வேறு இடங்களுக்கு பரவ வாய்ப்புண்டு.பிற இடங்களுக்குப் பரவினாலும் உயிரணுவகை ஒன்றுபோல் உள்ளன. யாருக்கு இந்நோய் வர வாய்ப்புகள அதிகம் என கூற முடியாது. இந்நோய் தொற்றுநோய் அல்ல. புகையிலை,மது,சூரிய ஒளி ,கூரான பற்கள்வாய் தூய்மை இன்மை முதலியன காரணங்களாகும்.

சந்தேகம் எழும் போது மருத்துவரை குறிப்பாக பல் மருத்துவரை கலந்தாலோசித்து விளக்கம் பெறலாம்.

அறிகுறிகள்
----------

நாக்கிலும் கன்னத்ததிலும் வெண்படலம் (Leukoplakia ) ஆறாதப்புண்,ஈறுகளில் இரத்தம் வடிதல், ஆட்டம் கண்ட பல், உணவு உட்கொள்வதில் சிரம்ம்,காது வலி ,கழுத்தில் கட்டி முதலியன.

நோய் அறிதல்
-----------

வாயினை முழுவதுமாக ஆய்தல், சதைப் பரிசோதனை. எக்சு கதிர், சி.டி, எம் ஆர் ஐ. ஆய்வுகள். குருதி ஆய்வு.

பக்க விளைவுகள்
--------------

தளர்ச்சி,புறத்தோல் கருகுதல் போன்றவை கதிர் மருத்துவத்தின் போது ஏற்படுகின்றன. மருந்து கொடுக்கும் போது முடிஉதிர்தல் ஏற்படுகிறது.

சான்றுகள்
---------

1. ↑  Edge, Stephen B. (2010). *AJCC cancer staging manual*. American Joint Committee on Cancer (7th ). New York: Springer. பன்னாட்டுத் தரப்புத்தக எண்:9780387884400. இணையக் கணினி நூலக மையம்:316431417.
2. ↑  "Tobacco smoking and cancer: a meta-analysis". *International Journal of Cancer* **122** (1): 155–64. January 2008. doi:10.1002/ijc.23033. பப்மெட்:17893872.
பொதுவான வணிகக் கடித உறை ஒன்றைக் காட்டும் படம்
**வணிகக் கடித உறை** (Commercial envelope) என்பது, கடித உறை வகைகளுள் ஒன்று. நீண்ட செவ்வக வடிவில் அமைந்திருக்கும் இது வழமையான வணிக வகை ஒட்டுதற்குரிய மூடியையும், மூலைவிட்டப் பொருத்தையும் கொண்டிருப்பது உண்டு. இவ்வகை உறைகள் சில செங்கோண வடிவ மூடியையோ அல்லது கூர் முனை மூடியையோ கொண்டிருப்பதும் உண்டு. அத்துடன், பக்கப் பொருத்துக்களைக் கொண்ட வணிக வகை உறைகளும் உள்ளன. இதன் மூடி உறையின் நீளப் பக்கத்தில் அமைந்திருக்கும்.

இவ்வுறைகள் பொதுவாக வணிகக் கடிதத் தொடர்புகளுக்கும், தனிப்பட்ட கடிதத் தொடர்புகளுக்கும் பயன்படுகின்றன. இவை ஒன்று அல்லது இரண்டு சாளரங்களைக் கொண்டவையாகவும் உற்பத்தி செய்யப்படுவது உண்டு. இவற்றுட் பெரும்பாலானவற்றின் மேல் மூடியின் ஓரத்தில் ஈரமாக்கி ஒட்டத்தக்க வகையில் பிசின் பூசி உலர்த்தப்பட்டிருக்கும். தற்காலத்தில், இது தவிர உரித்துவிட்டு ஒட்டக்கூடிய வகையில் ஒட்டுபொருட்கள் பூசப்பட்டு, இன்னொரு ஒடுங்கிய தாள் பட்டியினால் மூடப்பட்டிருக்கும் மூடிகளுடன்கூடிய உறைகளும், தானே ஒட்டக்கூடிய ஒட்டுபொருள்கள் தடவப்பட்ட உறைகளும் உற்பத்தி செய்யப்படுகின்றன.

இவ்வகைக் கடித உறைகள் பல அளவுகளிலும், அளவு விகிதங்களைக் கொண்டனவாகவும் விற்பனைக்கு உள்ளன. இவ்வேறுபாடுகள் அவற்றுக்குக் கொடுபட்டுள்ள எண்கள் அல்லது பெயர்களினால் குறிப்பிடப்படுகின்றன. இவற்றுள், #5, #6, #6 1/4, #6 1/2, #6 3/4, #7, #7 1/2, #7 3/4, மொனார்க், செக், #9, #10, #10 1/2, #11, #12, #14, #16 என்பனவும் அடங்கும்.

வணிகக் கடித உறை வகைகளும் அளவுகளும்
----------------------------------

வணிகக் கடித உறை வகைகளின் அளவுகள் ஒப்பீடு

| பெயர் | உறை அளவு (அங்குலம்) | மிகப்பெரிய உள்ளடக்க அளவு |
| --- | --- | --- |
| #5 | 5.5 x 3.0625 | 5.25 x 2.8125 |
| #6 | 6 x 3.375 | 5.75 x 3.125 |
| #6 ¼ | 6 x 3.5 | 5.75 x 3.25 |
| #6 ½ | 6.25 x 3.5625 | 6 x 3.3125 |
| #6 ¾ | 6.5 x 3.625 | 6.25 x 3.5 |
| #7 | 6.75 x 3.75 | 6.5 x 3.5 |
| #7 ½ | 7.625 x 3.75 | 7.375 x 3.5 |
| #7 ¾ / மொனார்க் | 7.5 x 3.875 | 7.25 x 3.75 |
| செக் | 8.625 x 3.625 | 8.375 x 3.5 |
| #9 | 8.875 x 3.875 | 8.625 x 3.75 |
| #10 | 9.5 x 4.125 | 9.25 x 3.875 |
| #11 | 10.375 x 4.5 | 10.125 x 4.25 |
| #12 | 11 x 4.75 | 10.75 x 4.5 |
| #14 | 11.5 x 5 | 11.25 x 4.75 |
| #16 | 12 x 6 | 11.75 x 5.75 |

மேல் தரப்பட்டுள்ள அளவுகள் அனைத்தும் அங்குலத்தில் உள்ளன. இவை ஐக்கிய அமெரிக்காவில் பயன்படுத்தப்படும் அளவுகள் ஆகும்.
**வண்டிச்சக்கரம்**1979 ஆம் ஆண்டு வெளிவந்த தமிழ்த் திரைப்படமாகும். கே. விஜயன் இயக்கத்தில் வெளிவந்த இத்திரைப்படத்தில் சிவகுமார், சரிதா மற்றும் பலரும் நடித்துள்ளனர். சாராயக் கடையில் சிலுக்கு என்ற பாத்திரத்தில் ஸ்மிதா நடித்தார். இப்பட்டப்பெயருடனேயே பின்னால் அறியப்பட்டார். சில்க் ஸ்மிதா என்ற அடைமொழியை இவருக்கு தந்தவர் இப்படத்தின் கதாசிரியர் வினு சக்ரவர்த்தி .
. இது சிலுக்கு ஸ்மிதாவிற்கு முதல் படமாகும். இப்படத்தில் நடித்ததற்காக சிவகுமாருக்கும் சரிதாவிற்கும் பிலிம் பேர் விருது கிடைத்தது.

நடிகர்கள்
---------

* சிவகுமார்- கஜா
* சரிதா- வடிவு
* சிவச்சந்திரன்- சாரதி
* சாமிக்கண்ணு - பாலயம்
* சுருளி ராஜன்- மாரி
* முத்துவாக வினு சக்ரவர்த்தி
* ஏ. சகுந்தலா ஒரு திருடனாக
* ஸ்மிதா சில்க்- சில்க்

தயாரிப்பு
---------

வினு சக்ரவர்த்தி 1976 ஆம் ஆண்டில் வண்டிச்சக்கரத்தின் கதையை எழுதினார். ஆனால் தயாரிப்பு 1979 இல் மட்டுமே தொடங்கியது. இது சிவகுமாரின் 100 ஆவது படமாக கருதப்பட்டது. ஆனால் இறுதியில் அவரது 101 வது படமாக மாறியது. ரோசாப்பூ ரவிக்கைகாரி (1979) அவரது 100 ஆவது படமாக மாறியது. இந்தத் திரைப்படத்தில் சிவகுமார் ஒரு ரஃபியனை சித்தரிக்கிறார். அவர் தனது வாழ்க்கையின் அந்த நேரத்தில் சித்தரிக்கும் மென்மையான பாத்திரங்களிலிருந்து முற்றிலும் மாறுபட்டவர். இது விஜயலட்சுமியின் சிறப்புத் திரைப்பட அறிமுகமாகும். பின்னர் அவர் சில்க் ஸ்மிதா என அறியப்பட்டார்.

பாடல்கள்
--------

இத்திரைப்படத்திற்கு சங்கர் கணேஷ் இசையமைத்தனர். பாடல் வரிகளை புலமைப்பித்தன் இயற்றியிருந்தார்.

| எண். | பாடல் | பாடகர்கள் | நீளம் |
| --- | --- | --- | --- |
| 1 | "தேவி வந்த நேரம்" | எஸ். பி. பாலசுப்பிரமணியம், வாணி ஜெயராம் | 4:12 |
| 2 | "ஒரு தை மாசம்" | எஸ். ஜானகி | 3:10 |
| 3 | "வா மச்சான்" | எஸ். பி. பாலசுப்பிரமணியம் | 5:24 |

ஆதாரம்
------

1. ↑  February 17, 2011 DC Correspondent (2011-02-17). "'Silk Smitha is my creation'". Deccan Chronicle. Archived from the original on 2011-09-25.. பார்த்த நாள்: 2011-10-23.
2. ↑  "Ekta slams Silk Smitha's boyfriend - Times Of India". Articles.timesofindia.indiatimes.com. 2011-02-21. Archived from the original on 2012-05-27.. பார்த்த நாள்: 2011-10-23.
3. ↑  "Ahmedabad Mirror - Silk was made by worms, not Vinu". In.com. 2012-04-07 அன்று மூலம் பரணிடப்பட்டது. 2011-10-23 அன்று பார்க்கப்பட்டது.
4. ↑  "Vandichakkaram". *JioSaavn*. 24 September 2020 அன்று மூலதளத்திலிருந்து பரணிடப்பட்டது எடுக்கப்பட்டது. 2 June 2020 அன்று பார்க்கப்பட்டது.
நைட்ரேட்டு அயனி
**கார உலோக நைட்ரேட்டுகள்** *(Alkali metal nitrates)* என்பவை இலித்தியம், சோடியம், பொட்டாசியம், ருபீடியம், சீசியம் போன்ற கார உலோகங்கள் நைட்ரேட்டு அயனியுடன் சேர்ந்து உருவாகும் சேர்மங்களைக் குறிக்கும். இவை ஆல்கலி உலோக நைட்ரேட்டுகள் என்ற பெயராலும் அழைக்கப்படும். சோடியம் நைட்ரேட்டும் பொட்டாசியம் நைட்ரேட்டும் வணிக முக்கியத்துவம் மிக்க நைட்ரேட்டுகளாகும். இவை இரண்டும் வெண்மை நிறத்தில் காணப்படுகின்றன. நீரில் கரையக்கூடிய இவ்விரு சேர்மங்களும் கிட்டத்தட்ட ஒரே அளவு உருகுநிலையைக் கொண்டுள்ளன

| சேர்மம் | வேதி வாய்ப்பாடு | மோலார் நிறை | உருகுநிலை |  |
| --- | --- | --- | --- | --- |
| இலித்தியம் நைட்ரேட்டு | LiNO3 | 68.946 கி/மோல் | 255 ° செ (491 °F; 528 K) |  |
| சோடியம் நைட்ரேட்டு | NaNO3 | 84.9947 கி/மோல் | 308 ° செ (586 °F; 581° K ) |  |
| பொட்டாசியம் நைட்ரேட்டு | KNO3 | 101.1032 கி/மோல் | 334 ° செ (633 °F; 607 K) |  |
| ருபீடியம் நைட்ரேட்டு | RbNO3 | 147.473 கி/மோல் | 310 °செ (590 °F; 583 K) |  |
| சீசியம் நைட்ரேட்டு | CsNO3 | 194.91 கி/மோல் | 414 °செ (777 °F; 687 K) |  |

.

பயன்பாடுகள்
-----------

சோடியம் மற்றும் பொட்டாசியம் போன்ற கார உலோகங்களின் நைட்ரேட்டுகளும் அவற்றின் வழிப்பொருட்களும் உரங்களாகப் பயன்படுத்தப்படுகின்றன. மேலும் இவை பொதுவாக வெடி பொருட்களாக வானவேடிக்கை வெடிகளிலும் பயன்படுத்தப்படுகின்றன ;. இவை வலிமையான ஆக்சிசனேற்றிகளாகும். வான வெடிபொருட்களில் வண்ணத்தைச் சேர்க்க இவை பயன்படுகின்றன. சீசியம் நைட்ரேட் கருநீல நிறத்தை உருவாக்குகிறது. 
பொட்டாசியம் நைட்ரேட்டும் ரூபிடியம் நைட்ரேட்டும் ஊதா நிறத்தை உற்பத்தி செய்கின்றன, இலித்தியம் நைட்ரேட் சிவப்பு நிறத்தை உருவாக்குகிறது, சோடியம் நைட்ரேட்டு மஞ்சள் நிறத்தை உருவாக்குகிறது .

இவற்றையும் காண்க
----------------

* கார உலோக ஆலைடு
* அமோனியம் நைட்ரேட்டு
* நைட்ரிக் அமிலம்

மேற்கோள்கள்
-----------

1. 1 2  Wolfgang Laue, Michael Thiemann, Erich Scheibler, Karl Wilhelm Wiegand "Nitrates and Nitrites" in *Ullmann's Encyclopedia of Industrial Chemistry*, 2006, Wiley-VCH, Weinheim. எஆசு:10.1002/14356007.a17\_265
2. ↑  webmaster@chemicalelements.com, Yinon Bentor -. "Chemical Elements.com - Alkali Metals". *www.chemicalelements.com*. 2016-09-26 அன்று பார்க்கப்பட்டது.
3. ↑  "THERMODYNAMIC PROPERTIES OF MOLTEN NITRATE SALTS" (PDF).
4. ↑  "Phantom Fireworks : Fireworks University : Pyrotechnic Compounds". *Phantom Fireworks*. 2020-08-06 அன்று மூலம் பரணிடப்பட்டது. 2016-10-16 அன்று பார்க்கப்பட்டது.
**வாய்னிச் கைப்பிரதி** (Voynich manuscript) என்பது தெரியாத எழுத்து முறையில் கைகளால் எழுதப்பட்ட, படங்களுடன் விளக்கப்பட்டுள்ள ஒரு புத்தகம். ஆய்வின் முடிவில் இந்த புத்தகம் இத்தாலி மொழியில் எழுதப்பட்டிருக்கலாம் என்றும், 15 ஆம் நூற்றாண்டுக்கு (1404–1438) முற்பட்ட காலத்தில் எழுதப்பட்டிருக்கலாம் எனவும் ஆரய்ச்சியாளர்கள் கண்டறிந்தனர். இதற்கு 1912 இல் இந்த புத்தகத்தை வாங்கிய வில்பிரடு வாய்னிச்சின் பெயர் வைக்கப்பட்ட்டுள்ளது.

இதன் சில பக்கங்கள் தொலைந்து விட்டன, ஆனால் 240 பக்கங்கள் இன்னும் இருக்கிறது. இதில் உள்ள எழுத்துகள் இடமிருந்து வலமாக எழுதப்பட்டிருந்தன, மற்றும் பெரும்பாலன பக்கங்களில் வண்ணப்படங்களுடன் விளக்கப்பட்டுள்ளன.  
  

அதன் பிறகு 2013-ஆம் ஆண்டு மான்ஸ்டர் பல்கலைக்கழகத்தை சேர்ந்த சொற்பொருள் ஆராய்ச்சியாளர்கள் இந்த புத்தகத்தை ஆராய்ச்சி செய்துவிட்டு இது ஏதோ கருத்தினை வெளிப்படுத்துவதாக இருக்கிறது என்று தெரிவித்தனர்.  
  

சில ஆராய்ச்சியாளர்கள் இது ஏதேனும் ரகசிய குறிப்புகளாக இருக்கலாம் எனவும் தெரிவித்தனர். எது எப்படியோ இன்றளவு இந்த புத்தகத்தின் குறிப்புகள் யாருக்கும் புரியவில்லை என்பதுதான் உண்மை.

மேற்கோள்கள்
-----------

1. 1 2  Steindl, Klaus; Sulzer, Andreas (2011). "The Voynich Code — The World's Mysterious Manuscript" (video). 9 மார்ச் 2012 அன்று மூலதளத்திலிருந்து பரணிடப்பட்டது எடுக்கப்பட்டது. 6 November 2011 அன்று பார்க்கப்பட்டது.CS1 maint: multiple names: authors list (link)
2. 1 2  Stolte, Daniel (10 February 2011). "Experts determine age of book 'nobody can read'". PhysOrg. 10 February 2011 அன்று பார்க்கப்பட்டது.
3. ↑  முகில் (5 சூன் 2019). "வாசிக்க முடியாத புத்தகம்". *கட்டுரை*. இந்து தமிழ். 13 சூன் 2019 அன்று பார்க்கப்பட்டது.
**வாய்மொழித் தேர்வு** அல்லது **வாய்மொழிச்** **சோதனை** (Oral exam அல்லது ***viva voce***; இடய்ச்சு மொழி பேசும் நாடுகளில் ***Rigorosum***) என்பது பல பள்ளிகளில் உள்ள ஒரு நடைமுறையாகும், இதில் ஒரு தேர்வாளர் மாணவர்களிடம் வாய்மொழி வடிவத்தில் கேள்விகளை எழுப்புகிறார். தேர்வில் தேர்ச்சி பெறுவதற்கு, பாடத்தின் போதுமான அறிவை வெளிப்படுத்தும் வகையில், மாணவர் தேர்வாளரின் கேள்விக்கு பதிலளிக்க வேண்டும்.

மீள்பார்வை
----------

இளநிலைப் பட்டம் பயிலும் மாணவர்கள் தாங்கள் பட்டம் பெறும் பொருட்டு பல அறிவியல் திட்டங்களுக்கு வாய்மொழித் தேர்வு அல்லது வாய்மொழி மற்றும் எழுத்துத் தேர்வுகள் ஆகியவற்றின் மூலம் திட்டத்தை முடிக்க வேண்டும். வழக்கமாக, படிப்பிற்கான வழிகாட்டிகள் அல்லது பாடத்திட்டங்கள் கிடைக்கின்றன, இதனால் மாணவர்கள் தேர்வில் இருக்கக்கூடிய பயிற்சி கேள்விகள் மற்றும் தலைப்புகளை மதிப்பாய்வு செய்வதன் மூலம் தேர்வுக்குத் தயாராகலாம். 

விமானப் பயிற்சியாளர்களுக்கான *FAA* மற்றும் *CAA* நடைமுறைச் சோதனையின் ஒரு பகுதியாக *பிரைவேட் பைலட்* எனும் வாய்மொழித் தேர்வும் தேவைப்படுகிறது.  வணிகக் கடற்படை மற்றும் எந்திர அதிகாரிகளுக்கான திறன் சான்றிதழை வழங்குவதற்காக ஐக்கிய இராச்சியத்தில் உள்ள கடல்சார் மற்றும் கடலோர காவல் முகமையால் வாய்மொழித் தேர்வும் நடத்தப்படுகிறது. 

*ஏபிஆர்எஸ்எம்*, டிரினிட்டி இசைக் கல்லூரி மற்றும் இலண்டன் இசைக் கல்லூரி ஆகியவற்றால் நடத்தப்படும் இசைப் பட்டயச் சான்றிதழ் தேர்வுகளின் ஒரு அங்கமாக வாய்மொழித் தேர்வு உள்ளது.

இவற்றையும் காண்க
----------------

* கல்வி மதிப்பீடு
* இறுதி தேர்வு

சான்றுகள்
---------

1. ↑  Private Pilot Oral Exam on YouTube
2. ↑  Application for UK COC Oral Exam
**வாய்சு ஆஃப் அமெரிக்கா** - ஐக்கிய அமெரிக்க கூட்டரசுக்கு சொந்தமான ஒரு பன்னாட்டு ஒளிபரப்பு நிறுவனம். 

அமெரிக்காவின் ஒளிபரப்பு வாரிய ஆளுநர்கள் அமைப்பின் (BBG) கீழ் இயங்கி வரும் இந்நிறுவனம்  அமெரிக்காவுக்கு வெளியே 45 மொழிகளில் பல்வேறு வானொலி, தொலைக்காட்சி சேவைகளை வழங்கி வருகிறது. 

வாய்சு ஆஃப் அமெரிக்கா உலகளவில் செய்தி, பிற நிகழ்ச்சிகளை கிழமைதோறும் 1500 மணி நேரம் ஒலி/ஒளிபரப்புவதை ஏறக்குறைய 123 மில்லியன் பார்வையாளர்கள் பார்க்கின்றனர்.

மொழிகள்
-------

வாய்ஸ் ஆஃப் அமெரிக்கா தற்போது 45 மொழிகளில் ஒலி/ஒளிபரப்பப்பட்டு வருகின்றன. (தொலைக்காட்சி அலைவரிசைகள் விண்மீன் சின்னத்துடன் அடையாளப்படுத்தப்பட்டுள்ளன):

|  |  |  |
| --- | --- | --- |
| * அஃபான் ஒரோமோ
* அல்பானியம்\*
* அம்காரியம்
* அரபிக்\*
* அருமேனியன்\*
* அசர்பைஜானி\*
* வங்காளம்\*
* போசாங்கி\*
* பருமியம்
* கண்டோனீயம்\*
* ஐத்தி கிரியோல் மொழி
* குரோவாசியம்\*
* பாரசீக தாரி மொழி\*
* ஆங்கிலம்\*; சிறப்பு ஆங்கிலம்\*
* தகலாகு மொழி)
* பிரான்சிய மொழி\*
 | * சியார்சிய மொழி
* கிரேக்க மொழி\*
* ஹவுசா
* இந்தி
* இந்தோனேசிய மொழி\*
* கெமர் மொழி
* கின்யருவாண்டா மொழி
* கிருண்டி மொழி
* கொரிய மொழி
* குர்தி மொழி
* இலவோத்திய மொழி
* மக்கதோனிய மொழி\*
* மாண்டரின் மொழி\*
* ஆப்பிரிக்க சிந்தபெல் மொழி
* பஷ்தூ மொழி\*
* பாரசீக மொழி\*
 | * போர்த்துக்கேய மொழி
* உருசிய மொழி\*
* செருபிய மொழி\*
* சோனா மொழி
* சோமாலி மொழி
* எசுப்பானியம்\*
* சுவாகிலி மொழி
* தாய்லாந்து மொழி
* திபெத்திய மொழி\*
* திகுரிஞா மொழி
* துருக்கிய மொழி\*
* உக்குரேனிய மொழி\*
* உருது\*
* உசுபேகிய மொழி\*
* வியட்நாமிய மொழி
 |

சிறப்பு ஆங்கிலம்
----------------

வாய்சு ஆஃப் அமெரிக்காவின் வாசிங்டன் டி.சி. யில் உள்ள தலைமையகம்
ஆங்கிலம் சரியாக தெரியாதவர்களுக்கு உதவும் வகையில், குறைந்த வேகத்தில் வார்த்தைகளை நன்கு தெளிவாக உச்சரிக்கும் சிறப்பு ஆங்கில (Special English) நிகழ்ச்சிகள் 1959 அக்டோபர் 19-ம் தேதி முதல் ஒலிபரப்பத் தொடங்கியது. 

இந்த முறையில் செய்திகள் வாசிக்கும்போது செய்தி வாசிப்பாளர்கள் வழக்கத்தைவிட குறைந்த வேகத்தில் செய்திகளை படிப்பதோடு கடுமையான சொற்களை தவிர்த்து 1500 அடிப்படை சொற்களை மட்டுமே பயன்படுத்துவர். 

ஆங்கிலம் பயில்வோருக்கு இந்நிகழ்ச்சி உதவிகரமாக இருக்கும். இந்தியாவில் டிசிட்டல் செட் டாப் பாக்சு மூலம் கேபிள் டி.வி. நிகழ்ச்சிகளை பார்ப்பவர்களுக்கு வாய்சு ஆஃப் அமெரிக்காவின் சிறப்பு ஆங்கில நிகழ்ச்சிகளை தொலைக்காட்சி பெட்டியின் மூலமும் கேட்க முடியும்.

மேற்கோள்கள்
-----------

1. ↑  "ஒளிபரப்பு வாரிய ஆளுநர்கள் அமைப்பு". 2016-06-14 அன்று மூலம் பரணிடப்பட்டது. 2013-10-19 அன்று பார்க்கப்பட்டது.
2. ↑  சிறப்பு ஆங்கிலம்
தமிழ் மக்கள் விடுதலைப் புலிகள்
**தமிழ் மக்கள் விடுதலைப் புலிகள்** தமிழீழ விடுதலைப் புலிகளில் இருந்து 2004 இல் பிரிந்து சென்ற கேணல் கருணாவினால் ஆரம்பிக்கப்பட்ட அமைப்பு.

இந்த அமைப்பானது மட்டக்களப்பில் தலைமை அலுவலகத்தைக் கொண்டுள்ளது. இவ்வமைப்பிற்கு வவுனியா, திருகோணமலை ஆகிய இடங்களில் நகரப்பகுதியில் முகாம்கள் உள்ளன இது தவிர ஓர் அரசியல் அலுவலகத்தை கொழும்பு கிருலப்பனை அந்தரவத்தைப் பகுதியில் அலுவலகம் ஒன்றையும் கொண்டுள்ளனர். பொலநறுவையில் இவர்கள் இலங்கை இராணுவத்தின் வெலிகந்தவில் இலங்கை அரசின் 23 ஆம் படையணியின் ஆதரவுடன் ஒரு பயிற்சி முகாமையும் வைத்துள்ளனர்[].

மனித உரிமைகள்
-------------

தமிழ் மக்கள் விடுதலைப் புலிகள் அமைப்பிற்காக மட்டக்களப்பிலும் ஏனைய மாவட்டங்களிலும் இருந்து 142 இற்கும் மேற்பட்ட ஏழைச்சிறார்களைப் பலவந்தாகக் கடத்தி வந்துள்ளதாகக் குற்றம் சாட்டப்பட்டுள்ளனர். இதை அதன் தலைவரான கருணாவும் இலங்கை அரச பாதுகாப்புச் செயலாளர் ஹெகலிய ரம்புக்வெலவும் மறுத்துள்ளபோதும் ஐக்கிய நாடுகளின் தலைவரான பான் கீ மூன் சிறுவர்களைச் போரிற்காகச் சேர்பதைக் கைவிடுமாறு இலங்கை அரசையும் விடுதலைப் புலிகளையும் கேட்டுள்ளார். ஐக்கிய நாடுகள் சிறுவர் நிதியம் அமைப்பானது கருணா குழுவினர் தம்மால் சேர்க்கப்பட்ட சிறார்களை விடுவிப்பதில் அக்கறை காட்டுவதில்லை என்று குற்றம் சாட்டியுள்ளனர்.

உசாத்துணைகள்
------------

1. ↑  கருணா குழுவினர் சிறுவர்களை யுத்ததிற்காகக் கடத்துகின்றனர் - மனித உரிமைகள் கண்காணிப்புக் குழுவின் அறிக்கை அணுகப்பட்டது ஜனவரி 27, 2007(ஆங்கில மொழியில்)
2. ↑  போர்ப்படையில் சிறாரைச் சேர்ப்பதாக மனித உரிமை அமைப்பு குற்றச்சாட்டு பிபிசி அணுகப்பட்டது ஜனவரி 27, 2007 (தமிழில்)
3. ↑  சிறார்களைப் போரிற்குச் சேர்பதைக் கைவிடவும் - ஐக்கிய நாடுகள் பிபிசி அணுகப்பட்டது ஜனவரி 27, 2007 (ஆங்கில மொழியில்)
4. ↑  கருணா குழுவினர் சிறுவர்களை விடுவிப்பதில் அக்கறை காட்டுவதில்லை பரணிடப்பட்டது 2007-05-01 at the வந்தவழி இயந்திரம் அணுகப்பட்டது ஏப்ரல் 28, 2007

வெளி இணைப்புகள்
---------------

* பரணிடப்பட்டது 2007-03-07 at the வந்தவழி இயந்திரம் தமிழீழ மக்கள் விடுதலைப் புலிகள்
**பாம்பன் தீவு** (*Pamban Island*) என்பது இந்தியாவுக்கும் இலங்கைக்கும் இடையில் பாக்கு நீரிணையில் அமைந்துள்ள ஒரு தீவு. இந்தியாவைச் சேர்ந்த இத்தீவு தமிழ்நாடு மாநிலத்தில் இராமநாதபுரம் மாவட்டத்தின் நிர்வாகத்தின் கீழ் உள்ளது. சுற்றுலா மற்றும் இந்துக்களின் புனிதத் தலமாக உள்ள இராமேசுவரம் இத்தீவின் முக்கிய நகரம் ஆகும்.

புவியியல்
---------

பாம்பன் தீவின் அகலம் பாம்பன் நகரப்பகுதியின் மேற்கில் இருந்து தனுஷ்கோடியின் தென்கிழக்கு வரை கிட்டத்தட்ட 30 கிலோமீட்டர்கள் ஆகும். நீளம் தனுஷ்கோடி முதல் இராமேசுவரம் வரை 2 கிமீ முதல் 7 கிமீ வரை பரந்துள்ளது.

பாம்பன் தீவு இராமநாதபுரம் மாவட்டத்தின் ஒரு தாலூகா ஆகும். இது ஓகரிசல்குளம், மாஹிந்தி, பாம்பன், இராமேசுவரம் என நான்கு நிர்வாக அலகுகளாகப் பிரிக்கப்பட்டுள்ளன. இங்கு இரண்டு நிர்வாக கிராமங்கள் உள்ளன. அவை: பாம்பன், இராமேசுவரம் என்பவை. இவை இரண்டும் இத்தீவின் முக்கிய நகரங்கள் ஆகும். இவ்விரு நகரங்களிலும் தொடருந்து நிலையங்களும் உள்ளன. இவற்றைவிட தங்கச்சிமடம், இராமர்படம் (Ramarpadam) என இரண்டு சிறிய குடியேற்றக் கிராமங்களும் உள்ளன. பாம்பன் தீவின் நிர்வாகத் தலைமையகம் இராமேசுவரத்தில் உள்ளது. இராமேசுவரம் பாம்பன் நகரில் இருந்து 11 கிமீ தூரத்திலும், தனுஷ்கோடியில் இருந்து 18 கிமீ தூரத்திலும் அமைந்துள்ளது.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑  "Detailed map of Rameswaram taluka". 2015-04-02 அன்று மூலம் பரணிடப்பட்டது. 2008-12-25 அன்று பார்க்கப்பட்டது.
**பூங்கொடி** என்பவர் தமிழ்த் திரைப்பட நடிகை ஆவார். தொடக்கத்தில் மலையாளத் தொலைக்காட்சி தொடர்களில் நடித்துள்ளார். பிறகு இயக்குனர் சாய்ராம் இயக்கத்தில் 2007 இல் வெளியான வீரமும் ஈரமும் திரைப்படத்தில் அறிமுகமானார். எனினும் இவர் மாயாண்டி குடும்பத்தார், கோரிப்பாளையம் மற்றும் மிளகா போன்ற படங்களில் நடித்தமைக்காக அறியப்படுகிறார்.

திரை வாழ்க்கை
-------------

இவர் தமிழில் வீரமும் ஈரமும் திரைப்படத்தின் மூலம் தமிழுக்கு அறிமுகமானார்.

திருமணம்
--------

பூங்கொடி ஒளிப்பதிவாளர் வினோத் என்பவரை காதலித்து திருவனந்தபுரத்தில் உள்ள கரமனை என்ற இடத்தில் திருமணம் செய்து கொண்டார். வினோத் மிளகா படத்தில் ஒளிப்பதிவாளரராகப் பணியற்றியவர்.

ஆதாரங்கள்
---------

1. ↑  ஜூலை 20, பதிவு செய்த நாள்:; 2010 00:00. "மிளகா". *Dinamalar*.CS1 maint: extra punctuation (link)
2. ↑  "சினிமா விமர்சனம் : மிளகா - ஆனந்த விகடன்".. 7 July 2010. External link in `|work=` (உதவி)
3. ↑  Chakra (7 January 2011). "வீட்டைவிட்டு ஓடிப்போய் உதவி ஒளிப்பதிவாளரை மணந்த நடிகை பூங்கொடி!".. External link in `|work=` (உதவி)

வெளி இணைப்புகள்
---------------

நடிகை பூங்கொடியின் படங்கள்
வணிக அலுவலகங்கள் in கோலாலம்பூர், மலேசியாவார்ப்புரு:SHORTDESC:வணிக அலுவலகங்கள் in கோலாலம்பூர், மலேசியா
**மலாயா வங்கிக் கோபுரம்** அல்லது **மேபாங்க் கோபுரம்** (*Maybank Tower*, மலாய்: '**மினாரா மேபாங்க்'**) மலேசியத் தலைநகர் கோலாலம்பூரில் உள்ள முதன்மையான வானளாவியும் அடையாளவிடமும் ஆகும். பழைய கோலாலம்பூரின் நகர மையத்தின் கிழக்கெல்லையில் புதுராயா பேருந்து நிலையம் அருகே அமைந்துள்ளது. இக்கட்டிடம் மலாயா வங்கி நிறுவனத்தின் தலைமை அலுவலகமாக உள்ளது. இந்தக் கட்டிடத்தில் மேபாங்க் நாணயவியல் அருங்காட்சியகமும் இடம் பெற்றுள்ளது.

வரலாறு
------

அறமன்றக் குன்றில் குடியேற்றக் காலத்து அமர்வு நீதிமன்றங்கள் இருந்தவிடத்தில் 1984இல் மேபாங்க் கோபுரம் கட்டத் தொடங்கப்பட்டது; 1987இல் இக்கட்டிடம் நிறைவுற்றது. 1995இல் பெட்ரோனாஸ் கோபுரங்கள் கட்டப்படும்வரை, இதுவே கோலாலம்பூரிலும் மலேசியாவிலும் மிக உயரமானக் கட்டிடமாக இருந்தது. இதன் உயரம் பெட்ரோனாஸ் கோபுரங்களின் பாதியாக, 244 m (801 அடி) உள்ளது. நகரத்தின் வான்வரையில் குறிப்பிடத்தக்கதாக இந்தக் கோபுரம் விளங்குகின்றது.

மேற்சான்றுகள்
-------------

1. ↑  மலாயா வங்கிக் கோபுரம் at *CTBUH Skyscraper Database*
2. ↑  மலாயா வங்கிக் கோபுரம் at *Emporis*
3. ↑  வார்ப்புரு:Glasssteelandstone
4. ↑  மலாயா வங்கிக் கோபுரம் at *SkyscraperPage*
5. ↑  மலாயா வங்கிக் கோபுரம் at *Structurae*

மேலும் அறிய
-----------

விக்கிமீடியா பொதுவகத்தில்,  
 ***Maybank Tower (Kuala Lumpur)***   
என்பதின் ஊடகங்கள் உள்ளன. 

* Dupré, Judith (1996). *Skyscrapers*. New York: Black Dog & Loventhal. பக். 96–97. பன்னாட்டுத் தரப்புத்தக எண்:1-884822-45-2.
* Dupré, Judith (2008). *Skyscrapers* (2nd ). New York: Black Dog & Leventhal. பக். 100–101. பன்னாட்டுத் தரப்புத்தக எண்:1-57912-787-8.
**பாம்பன்** என்ற ஊர் பாக் நீரிணையில் (Palk Strait) அமைந்துள்ள பாம்பன் தீவின் தொடக்கமாக, இராமேஸ்வரம் வட்டத்தின் ஒரு நிர்வாக கிராமமாக, இராமநாதபுரம் மாவட்டத்தில் உள்ள ஓர் இரண்டாம் நிலை ஊராட்சி ஆகும். பெரும்பகுதி இந்தியாவையும் இராமேஸ்வரத்தையும் கடல் வழியாக இணைப்பது இங்குள்ள பாம்பன் பாலம் ஆகும்.

பாம்பனில் உள்ள இரு பாலங்களும் ஊரின் நுழைவாயிலில் அதற்கு அழகு சேர்க்கின்றன. பாம்பன் பாலம் பாக் நீரிணையில் இந்தியாவின் தமிழ்நாடு மாநிலத்தில் அமைந்துள்ள பெருநிலப்பரப்பையும் (Mainland) பாம்பன் தீவையுயும் இணைக்கும் ஒரு பாலம் ஆகும். இதுவே இந்தியாவின் முதல் கடல் பாலம் ஆகும். சுமார் 2.3 கி.மீ. நீளம் கொண்ட இந்தப் பாலம் இப்போது இந்தியாவின் இரண்டாவது மிக நீளமான கடல் பாலமாக உள்ளது (முதலிடத்தில் இருப்பது பாந்திரா-வொர்லி கடல் பாலம்) ஆகும். 

பாம்பன் தீவு தமிழ் நாட்டுக் கரைக்கு அருகில் அமைந்துள்ள தீவுகளில் மிகப் பெரியது ஆகும். இவ்வூரில் மீன்பிடித் தொழில் மிக முக்கியமான தொழில் ஆகும்.

இந்திய மக்கள் தொகை கணக்கெடுப்பு 2011 படி, மொத்த மக்கள் தொகை 37,819. வீடுகளின் எண்ணிக்கை 8522.
இதில் 0-6 வயதுடையோர் எண்ணிக்கை 4,582. எழுத்தறிவு சதவீதம் 74.84. ஆண் பெண் பாலின விகிதம் 1000 ஆண்களுக்கு 973 பெண்கள் என்பதாகும்.

போக்குவரத்து வசதிகள்
--------------------

பாம்பன் தீவு சிறப்பான சாலை மற்றும் தொடருந்து போக்குவரத்து வசதிகள் நன்கு பெற்ற ஊராகும். மேலும் பாம்பன் இந்தியாவின் அனைத்துப் பகுதிகளில் இருந்தும் தொடருந்து போக்குவரத்தால் இணைக்கப் பெற்றுள்ளது.

ஆன்மிக இடங்கள்
--------------

1) புனித ஆரோக்கிய அன்னை தேவாலயம், பாம்பன்

2) புனித அந்தோணியார் தேவாலயம், பாம்பன்

3) புனித சவேரியார் தேவாலயம், அக்காள் மடம்

4) பாம்பன் பாலசுப்ரமணிய சுவாமி திருக்கோவில்

5) பள்ளி வாசல், பாம்பன்

கல்வி நிறுவனங்கள்
-----------------

1) அரசு தொடக்கப்பள்ளி, பாம்பன் 

2) அரசு தொடக்கப்பள்ளி, அக்காள் மடம், பாம்பன் 

3) அரசு நடுநிலைப்பள்ளி, தரவைத் தோப்பு, பாம்பன்

4) அரசு மேல்நிலைப்பள்ளி, பாம்பன்

5) பாம்பன் வித்யாலயா பள்ளி, பாம்பன்

6) டாக்டர் ஏ பி ஜே அப்துல் கலாம் தொடக்கப்பள்ளி, பாம்பன் 

7) புனித அந்தோணியார் நடுநிலைப்பள்ளி, பாம்பன்

8) பெரும்தலைவர் காமராஜர் நடுநிலைப்பள்ளி, பாம்பன்

9) விவேகானந்தா வித்யாலயா மெட்ரிகுலேசன் பள்ளி, பாம்பன்

10) புனித அன்னம்மாள் மெட்ரிகுலேசன் மேல்நிலைப்பள்ளி, அக்காள் மடம், பாம்பன்

11) கிாிகனி தொழிற் பயிற்சி மையம், பாம்பன் - மற்றும் பல

சுற்றுலா இடங்கள்
----------------

1) பாம்பன் பாலம்

2) விவேகானந்தர் நினைவு மண்டபம் (குந்துக்கால்)

3) குருசடைத் தீவு

4) பாம்பன் கலங்கரை விளக்கம்

5) குந்துக்கால் கடற்கரை

மேற்கோள்கள்:
------------

*
கொங்கு நாட்டில் உள்ள தென் கொங்கு பகுதி வீர கேரளர்கள் ஆட்சியிலும், வடகொங்கு கொங்குச் சோழர் ஆட்சியிலும் (கோநாட்டார்) இருந்தன. வீர கேரளர்கள் தோற்றம் பற்றி பல்வேறு கருத்துக்கள் உள்ளன. கே.வி.சுப்ரமணிய ஐயர் கூறும் போது இடைக்கால சேரர்களைத்தொடர்ந்து ஆட்சி செய்த கேரள மரபினரே வீர கேரளர் என்கிறார். பேராசிரியர் வீ.மாணிக்கம் அவர்கள் கோக்கண்டன் மரபில் வந்தவர்களே வீர கேரளர் என்கிறார். ரா.ஜெகதீசன் என்பார் பாண்டியர் மரபில் இருந்து வந்தவர்கள் என்கிறார். இக்கருத்துக்கள் ஆய்வுக்குரியது. தென் கொங்கு பகுதியில் வீர கேரளர்கள் சுமார் 250 ஆண்டுகள் (கி.பி.958-1200) ஆண்டுள்ளனர் என்பது கல்வெட்டுகள் வாயிலாகத் தெரிய வருகிறது.

வீர கேரள மன்னர்கள்
------------------

வீரகேரள அரசர்களின் பட்டியல்: [1]

1. வீர கேரள வீர நாராயணன் - (கி.பி.958-967)
2. வீர கேரளன் அமரபுயங்கந்-(கி.பி.967-990)
3. வீர நாராயணன் அதிசய சோழன்-(கி.பி.990-1021)
4. அதிசய சோழன் வீர நாராயணன் -(கி.பி.1021-1040)
5. வீர நாராயணன் வீர கேரளன்-(கி.பி.1040-1069)
6. வீர கேரளன் அதிராஜன்-(கி.பி.1069-1092)
7. அதிராஜராஜன் ஸ்ரீ ராஜ ராஜன்(கி.பி.1092-1129)
8. ராஜ ராஜன் கரிகாலன் -(கி.பி.1129-1149)

### மேற்கோள்கள்

1. ↑  தி.சி.ஸ்ரீதர். (2005). *கோயம்புத்தூர் மாவட்டத்தொல்லியல் கையேடு*. தமிழ்நாடு அரசு தொல்லியல் துறை. பக். 34-39.
**மகேந்திர பொறியியல் கல்லூரி** (Mahendra College of Engineering) (முன்னர் **மகா பொறியியல் கல்லூரி**) என்பது தமிழ்நாட்டின், சேலம் மாவட்டத்தில் அமைந்துள்ள ஒரு பொறியியல் கல்லூரி ஆகும். இக்கல்லூரி மகேந்திர கல்வி அறக்கட்டளையின் ஒரு பிரிவு ஆகும், இது தொழில்தேடும் மாணவர்களின் உயர்கல்வித் தேவையை நிறைவு செய்து அவர்களை பொறியாளர்களாகவும், அறிவியலாளர்களாகவும் ஆக்கவும் 2005 இல் நிறுவப்பட்டது. இது சேலம்-சென்னை நெடுஞ்சாலையில், மின்னம்பள்ளியில் அமைந்துள்ளது. இதன் வளாகத்தின் கிழக்கே ஆத்தூர், மேற்கில் சேலம், தெற்கே நாமக்கல் மற்றும் வடக்கே தர்மபுரி ஆகியவற்றைக் கொண்டுள்ளது. இந்த கல்லூரி அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது மற்றும் அண்ணா பல்கலைக்கழகத்துடன் இணைக்கப்பட்டுள்ளது.

கல்வி
-----

இந்தக் கல்லூரி பி.இ. மற்றும் பி.டெக் போன்ற இளநிலைப் படிப்புகளை வழங்குகிறது. மேலும் எம்.சி.ஏ, முதுகலை வணிக மேலாண்மை மற்றும் எம்.இ போன்ற முதுநிலை படிப்புகளையும் வழங்குகிறது.

மேலாண்மை
--------

* தலைவர் : எம். ஜி. பாரத்குமார்
* நிர்வாக இயக்குநர் : பொறி பி. மகா அஜய் பிரசாத்
* முதல்வர்: என். மால்முருகன்
**கேப்டன் மகேந்திரநாத் முல்லா**, இந்திய கப்பற்படையைச் சேர்ந்த ஐ.என்.எஸ் குக்ரி என்னும் கப்பலின் கேப்டனாக இருந்தவர்.

போர்க்காலப் பணி
---------------

இவர் 1971 டிசம்பர் 9 அன்று, இந்தியா - பாகிஸ்தான் போரில் 196 பேருடன் மூழ்கிய கப்பலில் இருந்தவர். ஐ.என்.எஸ் குக்ரி (INS Khukri), அரபிக்கடலில் குஜராத்தில் டையூ பகுதியில் ரோந்துப் பணியில் இருந்த போது பாகிஸ்தானின் டாப்னே வகை ஹாங்கர் என்ற நீர்மூழ்கிக் கப்பலால் குண்டு வீசித் தாக்கப்பட்டது.

குண்டுவீச்சால் தாக்கப்பட்ட ஐ.என்.எஸ் குக்ரி சில நிமிடங்களிலேயே கடலில் மூழ்கியது. கடற்படை அதிகாரிகள் 18 பேர் மற்றும் 178 வீரர்கள் கப்பலுடன் மூழ்கி உயிரிழந்தனர். கடலில் குதித்துத் தப்பித்தோர் 67 பேர். பின்பு உயிர்பிழைத்த கமாண்டர் மனு ஷர்மாவும் அவரது சக அதிகாரி லெப்டினென்ட் குண்டன்மால் ஆகியோரைக் கடலில் தள்ளிவிட்டுத் தப்பிப்போகச் சொன்ன கேப்டன் மகேந்திரநாத் முல்லா தன்னுடைய உயிர் காக்கும் மிதவையையும் தனது இளநிலை அதிகாரிக்குத் தந்து விட்டு மற்ற வீரர்களையும் தன்னால் முடிந்த வரை தப்பிக்க உதவிய பின்னர் கடலின் மேல்தளத்தில் நிதானமாக சிகரெட் புகைத்தபடி கப்பலோடும், தப்பமுடியாத வீரர்களோடும், அதிகாரிகளோடும் தண்ணீரில் மூழ்கி இறந்து "கேப்டன்கள் ஒருபோதும் தமது கப்பலைக் கைவிட மாட்டார்கள்" என்ற நடைமுறை விதியை நிரூபித்தார்

இவ்வீரர்களுக்கு டையூவில் நினைவகம் உள்ளது. ராணுவத்தின் இரண்டாம் உயரிய விருதான ’மஹாவீர் சக்ரா’ விருது இறப்பிற்குப் பின்னர் கேப்டன் மகேந்திரநாத் முல்லாவிற்கு வழங்கப்பட்டது.

மேற்கோள்கள்
-----------

1. ↑  ஸ்ரீராமகிருஷ்ண விஜயம்; ஜனவரி 2013; பக்கம் 5
**வீர. விஜயபாரதி** (பிறப்பு: மே 29 1974) தமிழ்நாடு, தஞ்சை மாவட்டம் மன்னார்குடியில் பிறந்த இவர் பிரகாசம் தொடக்கப் பள்ளியிலும், கணபதி விலாஸ் நடுநிலைப்பள்ளி, தூய வளனார் பெண்கள் மேல்நிலைப் பள்ளிகளில் தனது பள்ளிக் கல்வியைப் பெற்றார். பின்பு மன்னார்குடி இராஜகோபாலசாமி கலைக் கல்லூரியில் இளங்கலைப் பட்டத்தினையும், சென்னை மாநிலக் கல்லூரியில் முதுகலைப்பட்டத்தினையும் சிங்கப்பூர் தேசிய கல்விக் கழகத்தில் பிஜிடிஈ டிப்ளோமா பட்டத்தினையும் பெற்றார்.

தொழில் நடவடிக்கை
----------------

1998 முதல் சிங்கப்பூரிலுள்ள சிராங்கூன் தொடக்கக் கல்லூரியில் தமிழாசிரியையாகப் பணியாற்றி வருகின்ற இவர் தமிழ், ஆங்கிலம், இந்தி போன்ற மொழிகளில் நன்கு புலமைமிக்கவராவார்.

வகித்த பதவிகள்
--------------

சிங்கப்பூர்த் தமிழாசிரியர் சங்கம், சிங்கப்பூர் ஆசிரியர் சங்கம் போன்றவற்றில் உறுப்பினராகவும், சிங்கப்பூர் தமிழ் எழுத்தாளர் கழகத்தில் செயலவை உறுப்பினராகவும் பதவி வகித்துள்ளார்.

இலக்கியப் பணி
-------------

1993ல் எழுதத் தொடங்கிய இவர் புதுக்கவிதைகளையும், மரபுக் கவிதைகளையும் எழுதி வருகின்றார். இவரது முதல் ஆக்கம் ‘புதுமைப் பெண்’ எனும் தலைப்பில் 1994ல் கல்லூரி இதழில் வெளிவந்தது. இதிலிருந்து 100க்கும் மேற்பட்ட ஆக்கங்களை எழுதியுள்ளார். மேலும் பட்டிமன்றங்களில் பங்கேற்பதையும், கவியரங்குகளை நடத்துவதிலும் ஆர்வம் காட்டி வருகின்றார்.

பெற்ற விருதுகளும், கௌரவங்களும்
------------------------------

சென்னை புதுக் கல்லூரியின் உமறுப் புலவர் மன்ற கவிதைப் போட்டியில் இவரது கவிதைக்கு 1ம் பரிசு
மாணவர்களுக்காக இவர் எழுதிய நாடகத்துக்கு சிறந்த கதை, வசனத்திற்கான விருது

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**மல்பதய நாட்டியம்** என்பது இலங்கையில் சப்பிரகமுவ பிரதேச நாட்டிய வடிவத்தினைச் சேர்ந்த ஒன்றாகும். சப்ரகமுவ பிரதேசம் எனும்போது கேகாலை, இரத்தினபுரி ஆகிய மாவட்டங்களை சேர்ந்த பிரதேசங்களாக வரையறுக்கலாம்.

இலங்கையில் சிங்கள மக்களின் கலாசாரப் பாரம்பரியங்கள் பிரதேசத்திற்குப் பிரதேசம் வேறுபட்டுக் காணப்படுகின்றது. தாழ் நில சிங்கள மக்களின் பண்பாட்டுப் பாரம்பரியங்களும் உயர்நில சிங்கள மக்களின் பண்பாட்டுப் பாரம்பரியங்களும் வேறுபட்டிருப்பதைப் போலவே ஏனைய பிரதேசங்களில் வாழும் சிங்கள பாரம்பரியங்களும் வித்தியாசப்பட்டிருப்பதை இலங்கையில் சிறப்பாக அவதானிக்கலாம்.

மல்பதய நாட்டியமானது சிறந்த அறுவடையை பெற்றுக் கொள்ளும் நோக்கிலும், தொற்று நோய்களிலிருந்து பாதுகாப்பு மற்றும் நிவாரணம் என்பவற்றைப் பெற்றுக் கொள்ளும் பொருட்டும் பெண் தெய்வமான பத்தினித் தெய்வத்தினைச் சாந்தப்படுத்தி கருணை பெறுவதற்காக ஆடப்படும் நடனமாக குறிப்பிடலாம். இந்நடனம் 'கம்பதுவ' நடனம் எனவும் அழைக்கப்படுகின்றது.

இந்நடனத்தின் சிறப்பு இது பௌத்த சமய நிகழ்வுகளுடன் இணைந்ததொன்றாக காணப்படுவதாகும். மல்பதய நாட்டியம் நடனம், உரைநடை ஆகியன இணைந்து காணப்படும். இந்நாட்டியத்தில் பிரதானமாக பயன்படுத்தப்படும் இசைக்கருவி 'தவில் பெறய' என அழைக்கப்படுகின்றது.